《寄李玉洲同年》
清代·陈浩

一盏遥飞驾谪仙，赐环兼许住林泉。梧冈凤老仍巢阁，笠泽花深好放船。

落月屋梁频夜夜，临风书札又年年。吴淞远隔三千里，携手何时共醉眠。

作者简介：清顺天昌平人，字紫澜。雍正二年进士。授编修，官至少詹事。书法东坡，上参魏晋诸家。诗品在白香山、刘禹锡之间。晚主讲开封宛南书院。乾隆三十六年皇太后八十“万寿”时，命入九老，赐游香山，时年逾八十。有《生香书屋集》。